PATVIRTINTA

 Klaipėdos rajono savivaldybės tarybos

 2020 m. kovo sprendimu Nr.

**BIUDŽETINĖS ĮSTAIGOS KRETINGALĖS KULTŪROS CENTRO**

**2019 METŲ VEIKLOS ATASKAITA**

**I. VADOVO ŽODIS**

Klaipėdos rajono savivaldybės biudžetinė įstaiga Kretingalės kultūros centras turi III-čią kategoriją. Savo veiklą vykdo Kretingalės seniūnijoje: centras – Klaipėdos g. 10, Kretingalė, Klaipėdos rajonas, el. p. kretingaleskc@gmail.com, tel. 8 607 58600; skyriai – Klaipėdos g. 17 Plikiai, Klaipėdos rajonas ir Draugystės g. 11 Girkaliai, Klaipėdos rajonas.

 Direktorė – Daina Magdušauskaitė , nuo 2009-01-05.

 Pagrindinė veiklos sritis – kultūrinė veikla.

 2019 m. iškelti veiklos tikslai ir uždaviniai: tenkinti, ugdyti ir skatinti Kretingalės seniūnijos bendruomenės kultūrinius poreikius.

 Įgyvendindamas savo tikslus, kultūros centras atlieka šias funkcijas:

 - Steigia ir puoselėja įvairių žanrų mėgėjų meno kolektyvus;

 - Kuria bei pristato menines-koncertines programas;

 - Atlieka profesionalaus meno sklaidą;

 - Organizuoja etninės kultūros sklaidą;

 - Organizuoja pramoginę veiklą.

**I.I.** **Įstaigos darbuotojai**

2019 m. kultūros centre iš viso dirbo 18-19 darbuotojų. Darbuotojų ir pareigybių skaičius metų bėgyje nežymiai kito. Etatų skaičius nuo 10,75, kilo iki 11,75. Įstaigos pareigybių sąrašas pasipildė 2 pareigybėmis. Iš jų kultūros ir meno darbuotojų: Kretingalės kultūros centre kultūros ir meno darbuotojų – 7 pareigybės (3,5 etato); Plikių skyriuje – 4 pareigybės (2,5 etato); Girkalių skyriuje – 3 pareigybės (2 etatai).

***1.1. 2019 m. kultūros centre dirbusių darbuotojų ir užimtų etatų skaičius:***

|  |  |
| --- | --- |
| **Darbuotojų skaičius** | **Etatų skaičius** |
| Kultūros ir meno srities | Administ-racija |  Aplinkotvarkos ir komunalinio ūkio | **Visi darbuotojai** | Kultūros ir meno srities | Administ-racija |  Aplinkotvarkos ir komunalinio ūkio | **Visi etatai** |
| 13 | 2 | 4 | 19 | 8 | 1,5 | 2,25 | 11,75 |

**I.II.** **Bendradarbiavimas su kitomis įstaigomis,**

**institucijomis, tarptautinėmis organizacijomis, užsienio partneriais ir kt.**

 Kaip ir kasmet bendradarbiauta su Kretingalės seniūnija. Kitų įstaigų ir socialinių partnerių ratas, su kuriomis bendradarbiauja Kretingalės kultūros centras kasmet vis plečiasi. 2019-ais užmegztas bendradarbiavimo ryšys su Lenkijos Punsko kultūros centru, kur vyko Kretingalės kultūros centro atstovai įgyvendinant tarptautinį projektą „Kur lietuvio širdis, ten Lietuva“. Tęsėme ankstesniais metais užmegztus tarptautinius ryšius su Stepnicos kultūros centru (Lenkija), Durbės kultūros centru (Latvija), ten vyko ir pasirodė Kretingalės kultūros centro atstovai, Plikių skyriaus mėgėjų teatras „Ciongs“.

 Aktyviausi bendradarbiavimo partneriai su kuriais įgyvendintos bendros veiklos 2019 metais („Europos paveldo dienų organizavimas“, Rasų šventė „Raskis Rasoj“) yra biudžetinė įstaiga Pajūrio regioninio parko direkcija, bei Karklės bendruomenė. Ypač glaudžiai bendradarbiauta su Girkalių bendruomene.

 Ilgamečiais bendradarbiavimo partneriais išliko Klaipėdos rajone esantys kultūros centrai, jų skyriai bei filialai, J. Lankučio viešosios bibliotekos Kretingalės, Girkalių, Plikių filialai; Kretingalės pagrindinė mokykla, jos Girkalių skyrius, Plikių Ievos Labutytės pagrindinė mokykla, Klaipėdos vaikų laisvalaikio centras, Klaipėdos jaunimo centras, Kretingos kultūros centras, bei Kretingos kultūros centro Jokūbavo skyrius, Skuodo rajono kultūros centras, Plungės kultūros centras, Klaipėdos universitetas, S. Šimkaus konservatorija, Klaipėdos Juozo Karoso muzikos mokykla, Plikių, Girkalių, Karklės bendruomenės.

**I.III.** **Mėgėjų meno kolektyvai, būreliai, klubai ir kita edukacinė veikla**

 Kretingalės kultūros centre 2019 metais gyvavo 5 meno kolektyvai: kaimo kapela „Grajus“ (6 nariai), vadovas J. Staniulis; Kretingalės kultūros centro choras (16 narių), vadovė G. Stankūnaitė; POP muzikos klubas (8 nariai), vadovė V. Lisovaitė; choreografinė vaikų grupė (3 nariai), vadovė R. Striškaitė.

 Girkalių skyriuje gyvavo 4 mėgėjų meno kolektyvai: suaugusiųjų folkloro ansamblis „Žiogupis“ (12 narių) ir vaikų folkloro ansamblis „Cyrolioks“ (15 narių), vadovė S. Anužienė, moterų vokalinis ansamblis „Smiltelė“(4 narės), vadovas V. Babaliauskas ir choreografinė moterų grupė (8 narės),

 Plikių skyriuje gyvavo 5 mėgėjų meno kolektyvai: moterų kvartetas (4 narės) ir mišrus vokalinis ansamblis (3 nariai) vadovė G. Putienė, mėgėjų teatras „Ciongs“ (9 nariai), režisiere A. Buntinienė; šiuolaikinio šokio jaunimo grupė (6 nariai), vadovė Aija Paulauskienė, jaunimo vokalinis ansamblis (6 nariai) vadovė G. Stankūnaitė.

 Visi kolektyvai aktyviai koncertavo Kretingalės kultūros centre, bei skyriuose. O aktyviausieji dalyvavo ne tik Klaipėdos rajone vykstančiuose renginiuose, bet ir kituose miestuose, rajonuose, bei užsienyje.

 Kretingalės kultūros centro kapela „Grajus“ gastroliavo Lenkijoje, Gargžduose, Rietave, Endriejave, Karklėje, Pop grupės nariai dalyvavo vokalinių ansamblių konkurse Plungėje „Garsyn“, kovo mėn. koncertavo Klaipėdoje, gegužės, bei birželio mėn. – Gargžduose.

 Girkalių skyriaus vaikų folkloro ansamblis „Cyrolioks“ koncertavo Jokūbave, Doviluose, Kelmės raj., Pakražančio miestelyje, Kaune, folkloro ansamblis „Žiogupis“ – Gargžduose, Kretingoje, Karklėje, Palangoje. Ansamblis „Smiltelė“ koncertavo Skuodo rajone.

 Plikių skyriaus mėgėjų teatras Ciongs 2019-ais pristatė spektaklį „Čia šnekam – čia paliekam“, su juo dalyvavo tarptautiniame teatrų festivalyje Latvijoje, Kretingos raj., Klaipėdos raj., Anykščių raj. Plikių skyriaus moterų kvartetas ir mišrus vokalinis ansamblis koncertavo Dauparuose, Gargžduose, Mosėdyje, Laugaliuose.

***1.2. 2019 m. kultūros centre veikusių meno kolektyvų, studijų, būrelių, klubų skaičius ir jų dalyviai:***

|  |  |  |  |  |  |
| --- | --- | --- | --- | --- | --- |
| Mėgėjų meno kolektyvai | Mėgėjų meno kolektyvų dalyviai | Iš jų vaikų ir jaunimo mėgėjų meno kolektyvai | Iš jų vaikų ir jaunimo mėgėjų meno kolektyvų dalyviai | Studijos, būreliai, klubai  | Studijų, būrelių, klubų dalyviai  |
| 14 | 100 | 5 | 30 | 1 | 8 |

**I.IV.** **Vykusių renginių skaičius ir jų dalyviai bei lankytojai**

2019 m. kultūros centras organizavo 83 renginius (įskaitant kolektyvų išvykas), juose apsilankė ir dalyvavo 2759 lankytojai, bei dalyviai.

***1.3. 2019 m. kultūros centre vykusių renginių skaičius ir jų dalyviai bei lankytojai:***

|  |  |  |  |  |  |  |
| --- | --- | --- | --- | --- | --- | --- |
| Iš viso renginių | Visi lankytojai ir dalyviai | Mėgėjų meno kolektyvų koncertai, spektakliai | Tautodailės ir kt. parodos | Pramoginės muzikos koncertai | Edukaciniai renginiai | Iš jų etnokultūriniai renginiai |
| 83 | 2759 | 49 | 1 | 9 | 5 | 6 |

**I.V. Įstaigos patalpos**

 2019-tais metais Kretingalės kultūros centras ir Girkalių skyrius veiklą vykdė jaukiose, šiltose, po renovacijų (2014 m. ir 2018 m.), sutvarkytose ir atnaujintose patalpose.

 Kretingalės patalpos veiklai – 150-ies vietų salė, bei repeticijų kambarys, 2 kabinetai darbuotojams. Girkaliuose – 100-to vietų salė, aktų, bei choreografijos salės, 3 kabinetai darbuotojams.

 Plikių skyriaus pastatas 2019-tais metais buvo renovuojamas, kultūros centras veiklą vykdė Plikių Ievos Labutytės mokyklos patalpose.

**I.VI. Įstaigos renginių/veiklos viešinimas, gyventojų nuomonės tyrimas**

 2019-12-07 Klaipėdos rajono laikraštyje „Banga“ publikuotas straipsnis „Kretingališkiai kultūros darbuotojai siekia palaikymo“. Straipsnyje išsamiai pristatoma kultūros centro ir jo skyrių veikla, pastarųjų metų pasiekimai ir aktualijos.

 Metų bėgyje įstaigos renginiai ir kitos veiklos buvo viešinami Kretingalės kultūros centro internetiniame puslapyje, facebook paskyroje, Klaipėdos rajono savivaldybės internetiniame puslapyje, bei įvairiuose kituose internetiniuose puslapiuose, tokiuose kaip [www.renginiai.kasvyksta.lt](http://www.renginiai.kasvyksta.lt), [www.savaitgalis.lt](http://www.savaitgalis.lt). ir kt.

 Remiantis 2019 m. gruodžio 13 d. Kretingalės kultūros centro direktoriaus įsakymu Nr. V-8 „Dėl Kretingalės kultūros centro mėgėjų meno kolektyvų narių apklausos taisyklių patvirtinimo“ 2019 m. gruodžio mėn. įvykdyta kultūros centro kolektyvų narių, klubų dalyvių apklausa dėl teikiamų paslaugų kokybės. 95 proc. respondentų buvo visiškai patenkinti Kretingalės kultūros centro vykdoma veikla, 5 proc. – labiau patenkinti, 0 proc. – labiau nepatenkinti.

**II. ĮSTAIGOS PROJEKTINĖ VEIKLA**

 2019 metais įstaiga įgyvendino 3 projektus: Žemaitijos metams skirtą Etninės kultūros puoselėjimo Klaipėdos rajone projektą „Buvom. Esam. Būsem“, „Europos paveldo dienų organizavimas“, bei tarptautinį projektą „Kur lietuvio širdis, ten Lietuva“. Taip pat dalyvavo neformaliojo vaikų švietimo programoje „Mokėjo senoliai, išmoksiu ir aš“.

 Etninės kultūros programos „Buvom, esam, būsem“ įgyvendinimui skirta 900 Eur. iš Klaipėdos rajono savivaldybės biudžeto, panaudota 900 Eur.

 Projektui „Europos paveldo dienų organizavimas“ skirta 1500 Eur iš LR Kultūros ministerijos, panaudota 1500 Eur.

 Tarptautiniam projektui „Kur lietuvio širdis, ten Lietuva“ skirta 300 Eur iš Klaipėdos rajono savivaldybės biudžeto, panaudota 300 Eur.

 Neformaliojo vaikų švietimo programos „Mokėjo senoliai, išmoksiu ir aš“ įgyvendinimui skirta 1200 iš LR Vyriausybės lėšų, panaudota 1200 Eur.

**III. ĮSTAIGOS BIUDŽETAS**

***1.4. 2019 m. biudžeto išlaidų sąmatos pokytis ir jos įvykdymas gruodžio 31 d.:***

|  |  |  |  |
| --- | --- | --- | --- |
| Išlaidų ekonominėsklasifikacijos kodas | Išlaidų pavadinimas | Savivaldybės biudžeto asignavimų planas, tūkst. Eur | Panaudoti asignavimai, tūkst. Eur (be spec. programos) |
| Patikslintas2018 m. pabaigoje (su perduotomis iš VB) | Patvirtintas2019 m.pradžioje | Patikslintas2019 m. pabaigoje (su perduotomis iš VB) | 2019 m.spec.programa (metų pabaigoje) |
|  | **IŠLAIDOS** |  |  |  |  |  |
| 2.1. | Darbo užmokestis ir socialinis draudimas | 124,44 | 147,60 | 158,60 |  | 158,55 |
| 2.1.1.1.1.1. | Darbo užmokestis | 95,0 | 145,50 | 156,30 |  | 156,26 |
| 2.2.2.1.1.1. | Socialinio draudimo įmokos | 29,44 | 2,10 | 2,30 |  | 2,29 |
| 2.2. | Prekių ir paslaugų įsigijimo išlaidos | 40,20 | 39,60 | 35,50 | 0,30 |  |
| 2.2.1.1.1.5. | Ryšių įrangos ir ryšių paslaugų įsigijimo išlaidos | 0,88 | 1,90 | 0,90 |  | 0,90 |
| 2.2.1.1.1.6. | Transporto išlaikymo ir transporto paslaugų įsigijimo išlaidos | 1,78 | 2,50 | 2,40 |  | 2,39 |
| 2.2.1.1.1.7. | Aprangos įsigijimo išlaidos | 0 | 2,70 | 2,70 |  | 2,70 |
| 2.2.1.1.1.11. | Komandiruočių išlaidos | 0,41 | 0,80 | 0,20 |  | 0,2 |
| 2.2.1.1.1.14. | Materialiojo turto nuomos išlaidos | 0,30 | 0,30 | 0,30 |  | 0,29 |
| 2.2.1.1.1.15. | Materialiojo turto paprastojo remonto išlaidos | 0,40 | 0,40 | 0,40 |  | 0,39 |
| 2.2.1.1.1.16. | Kvalifikacijos kėlimo išlaidos | 0,29 | 0,50 | 0 |  | 0 |
| 2.2.1.1.1.20. | Komunalinių paslaugų įsigijimo išlaidos | 10,10 | 15,00 | 11,60 |  | 11,59 |
| 2.2.1.1.1.21. | Informacinių technologijų prekių ir paslaugų įsigijimo išlaidos | 0,74 | 1,00 | 1,00 |  | 1,00 |
| 2.2.1.1.1.30. | Kitų prekių ir paslaugų įsigijimo išlaidos | 25,30 | 14,50 | 15,7 | 0,30 | 15,7 |
| 2.7.3.1.1.1. | Darbdavių socialinė parama pinigais | 0,11 | 0,30 | 0,10 |  | 0,10 |
|  | **TURTAS** |  |  |  |  |  |
| 3.1.1.2.1.2. | Negyvenamųjų pastatų įsigijimo išlaidos | 3,45 | 0,0 | 14,00 |  | 14,00 |

Pastaba: 2019 m. turtui skirta 14000 Eur, panaudota 13996,79 Eur. Iš jų: sumontuota scena už 9495,79 eurus, įsigytos kabyklos už 3000 Eur, stalas valdymo pultui už 751 eurą, kopėčios už 750 Eur.

Parengė

Kretingalės kultūros centro direktorė

Daina Magdušauskaitė

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_